اسٹیبلشمنٹ

اسٹیبلشمنٹ یا انصرام یا استقرار، عام طور پر پاکستانی تجزیہ نگاروں میں استعمال ہونی والی اصطلاح ہے جو پاکستان میں فوجی حاکمیت کو ظاہر کرتی ہے۔ پس پردہ ریاستی انتظام کے متعلق یہ افراد، جو مکمل طور پر فوج سے تعلق نہیں رکھتے وہ پاکستان کی سیاست، دفاع اور جوہری پروگرام کے پالیسی فیصلوں کے ذمہ دار سمجھے جاتے ہیں۔ یہ نہ صرف پاکستان کے جوہری منصوبوں بلکہ دفاعی بجٹ اور پاکستان کی خفیہ ایجنسیوں کو بھی اپنے مروجہ نظریہ کے مطابق استعمال کرنے کے لیے مشہور ہیں۔کسی ذمہ دار کے بغیر: جمعہ مارچ 16, 2007ء

 پاکستانی اسٹیبلشمنٹ 
پاکستانی اسٹیبلشمنٹ کی جامع تعریف سٹیفن پی کوہن نے اپنی کتاب “آئیڈیا آف پاکستان“ میں کی ہے،
کوہن کے مطابق پاکستان کی یہ انصرامی قوت دراصل درمیانی راستے کے نظریہ پر قائم ہے اور اس کو غیر روایتی سیاسی نظام کے تحت چلایا جاتا ہے جس کا حصہ فوج، سول سروس، عدلیہ کے کلیدی اراکین اور دوسرے کلیدی اور اہمیت کے حامل سیاسی و غیر سیاسی افراد ہیں۔

 اساس 
کوہن کے مطابق اس غیر تسلیم شدہ آئینی نظام کا حصہ بننے کے لیے چند مفروضات کا ماننا ضروری ہے جیسے،
 بھارت کے ہر قدم اور ہر چال کا منہ توڑ جواب دینا انتہائی لازم ہے۔
 پاکستان کے جوہری منصوبے ہی دراصل پاکستان کی بقا اور وسیع تر حفاظت کی ضمانت ہیں۔
 جنگ آزادئ کشمیر جو تقسیم ہند کے بعد شروع ہوئی، کبھی ختم نہیں ہونی چاہیے۔
 وسیع پیمانے پر ہونے والی عمرانی اصلاحات، جیسے کہ زمینوں کی مفت تقسیم وغیرہ انتہائی ناپسندیدہ عمل ہیں۔
 غیر تعلیم یافتہ اور مڈل کلاس طبقہ کو ہمیشہ پامال اور کچل کر رکھنا ہی حکمت ہے۔
 اسلام پسند نظریہ ہونا انتہائی موزوں بات ہے لیکن اسلام کا مکمل طور پر نفاذ ممکن نہ رہے۔
 اور یہ کہ امریکا کے ساتھ تعلقات استوار رہنے چاہیے لیکن کبھی امریکا کو پاکستان پر مکمل طور پر گرفت حاصل نہ ہونے پائے۔
پاکستانی اسٹیبلشمنٹ کے ان کلیدی نکات میں یہ بھی اکثر شامل کیا جاتا ہے کہ پاکستانی اسٹیبلشمنٹ کو ہر حال میں ریاست کے انتظام، سیاست وغیرہ پر گرفت مضبوط رکھنی چاہیے۔دی آئیڈیا آف پاکستان۔ سٹیفن فلپ کوہن۔ واشنگٹن: بروکنگ انسٹی ٹیوشن پریس، 2004ء۔

 سیاست 
اس کے علاوہ پاکستانی اسٹیبلشمنٹ کی انتخابات اور انتظام پر اثر انداز ہونے کی پالیسی بھی شامل ہے، جس کے تحت پاکستان میں وقت کے ساتھ ساتھ کئی سیاسی جماعتیں اور اتحاد بنائے اور توڑے بھی جاتے رہے ہیں۔ارد شیر کاؤس جی ہم تاریخ سے کبھی نہیں سیکھتے روزنامہ ڈان, اگست 19, 2007ء
پاکستان کے سیکولر اور لبرل خیالات کے حامل گروہ ان تمام اتحادوں اور سیاسی جماعتوں کی تشکیل میں پیش پیش رہتے ہیں۔پاکستان کے شمالی صوبے نے اسلامی قوانین کی توثیق کر دی

اس سے پہلے جنرل ضیاء الحق نے بھی اسی طرح سے انصرامی سیاست کے تحت منطقی اتحاد اور پالیسیاں تشکیل دیں۔ جنرل ضیاء الحق نے اس کا استعمال سیاست اور فوجی حکمت عملی میں کیا۔ افغانستان پر سوویت افواج کے حملے کے بعد، جنرل ضیاء کی نظر میں افغانستان کا شمار پاکستان کی فوجی اور سیاسی پالیسیوں کا منبع بن گیا۔ ان کے مطابق پاکستان کی بقاء اور استحکام دراصل اس امر میں ہے کہ پاکستان افغانستان پر مکمل طور پر اثر انداز رہے۔زاہد حسین ( اپریل 2008ء) فرنٹ لائن پاکستان: جہاد پسند اسلام کی طرف تحریک۔ آئی بی ٹارس

 مزید پڑھیے 

 پاک فوج
 پاک فوج کے حاضر سروس جنرلز کی فہرست
 آئی ایس آئی
 پاکستان کی مسلح افواج پر تنقید

 حوالہ جات 

زمرہ:امرشاہی
زمرہ:ریاستہائے متحدہ کی سیاست
زمرہ:سماجی لسانیات
زمرہ:سیاسی اصطلاحات
زمرہ:عسکری علم
زمرہ:معاشرتی گروہ
زمرہ:مملکت متحدہ کی سیاست
زمرہ:ویکی ڈیٹا سے مطابقت رکھنے والی مختصر تفصیل
زمرہ:انتظام
زمرہ:عمرانی اصطلاحات
زمرہ:مستعار الفاظ
زمرہ:انگریزی الفاظ اور جملے